A legjobb kajákat viszi az irodaházak elé az újhullámos vállalkozás

Közel egy éve igazi, újhullámos, fiatal szereplővel bővült a foodtruck műfaja. Ezúttal azonban nem egy sokadik büfékocsi, hanem egy ötletes corporate szolgáltatás gurult a színre. A StreatRight elnevezésű event cég a szektorban főszezonnak mondható tavaszi és őszi időszakban egy többállomásos ebédszolgáltatással állt elő kifejezetten a sokszáz illetve sokezer dolgozót számláló multicégek számára. A koncepció egyszerű: a StreatRight a legmenőbb és legmegbízhatóbb hazai food truckokat közvetíti ki a nagyvállalatok irodaházaihoz.